open-index/open-wikipedia-markdown huggingface dataset:
Tuomas Mattila

**Tuomas Juhani Mattila** (10. joulukuuta 1932 Suoniemi – 28. syyskuuta 2023 Tampere) oli suomalainen näyttelijä. Uransa aikana Mattila tulkitsi pääosia useissa teatteritaiteen klassikoissa. Hän näytteli myös Suomen ulkopuolella sekä teki sivurooleja suomalaisissa elokuvissa. Hän teki myös dubbauksia animaatioelokuviin.

## Elämä ja ura
Tuomas Mattila syntyi maanviljelijä Paavali Mattilan ja kansakouluopettaja Hanna Mattilan (omaa sukua Laaninen) perheeseen. Hänen puolisonsa oli puvustonhoitaja Ritva Mattila (o.s. Nieminen). Pariskunnalla on kaksi lasta, Jaana (s. 1959) ja Esa (s. 1960).

Mattila opiskeli Suomen Teatterikoulussa vuodesta 1955 vuoteen 1958. Hän aloitti ammattilaisuransa Tampereen Teatterissa 1958–1959. Sen jälkeen hän oli kiinnitettynä Joensuun kaupunginteatteriin 1959–1963, jota seurasi pitkä työrupeama Lahden kaupunginteatterissa 1963–1977. Lahdesta Mattila siirtyi Helsinkiin; hän näytteli Suomen Kansallisteatterissa vuodesta 1977 vuoteen 1999, jolloin hän jäi eläkkeelle. Uransa aikana Mattila vieraili muun muassa Pyynikin Kesäteatterissa (1958, 1977 ja 1978) sekä Pariisin, Moskovan ja Tallinnan näyttämöillä.

Mattilan huomattavia näyttämötaiteellisia saavutuksia olivat muun muassa Akseli Koskelan rooli Väinö Linnan klassikossa *[[Täällä Pohjantähden alla]]* sekä Isä Camillon rooli näytelmässä *Isä Camillo ja Peppone*. Näytelmässä *[[Pohjalaisia (näytelmä)|Pohjalaisia]]* hän tulkitsi Jussin osan. Eläkkeelle jäämisen jälkeen Mattila näytteli muun muassa William Shakespearen  klassikossa *[[Kuningas Lear]]*. Lahden kaupunginteatterissa Mattilalle myönnettiin taiteellisena tunnustuksena Iivaripatsas vuosina 1967 ja 1971.

Tuomas Mattila aloitti valkokangasuransa sivuosalla kirjurina sotilasfarssissa *Sotapojan heilat*. MTV Oy:n fiktiossa *Rakas peto* (1979) Mattila tulkitsi Arvo Makkosen osan. Hänen myöhempiä elokuvaroolejaan olivat muun muassa Simolan isäntä Matti Kassilan Hella Wuolijoki -filmatisoinnissa *Niskavuori* sekä sivuosa elokuvassa *Kaikki pelissä*. Hänet muistetaan myös uutistenlukijana kuunnelmasarjasta *[[Knalli ja sateenvarjo]]*.

Mattilan harrastuksia olivat muun muassa golf ja musiikki.

## Filmografia
* *Selman juonet*
* *[[Sotapojan heilat]]* (1958)
* *[[Rakas peto]]* (1979)
* *[[Niskavuori (elokuva)|Niskavuori]]* (1984)
* *[[Skorpionin tanssi]]* (1985)
* *[[Kaikki pelissä (vuoden 1994 elokuva)|Kaikki pelissä]]* (1994)
* *[[Pom poko]]* - Yashimano Hage
* *[[Notre Damen kellonsoittaja (vuoden 1996 elokuva)|Notre Damen kellonsoittaja]]* (1996) – Victor
* *[[Nalle Puh ystävää etsimässä]]* (1997) – Pöllö (laulu) 
* * [[Tiikerin oma elokuva]] * - Pöllö
* *[[Notre Damen kellonsoittaja II]]* (2002) – Victor
* *[[Nasun suuri elokuva]]* (2003) – Pöllö
* *[[Nalle Puhin elokuva – uudet seikkailut Puolen hehtaarin metsässä]]* (2011) – Pöllö

## Lähteet
*Teatterit ja teatterintekijät 2005, .
*Lahdenkaupunginteatteri.fi .
*Skenet.fi.
*Elonet *Tuomas Mattila*

### Viitteet

## Aiheesta muualla
*
Valtakunnankaupunki

**Valtakunnankaupunki** oli Pyhässä saksalais-roomalaisessa keisarikunnassa kaupunki, joka oli keisarin alainen ja jolla oli sija valtiopäivillä. Sen vastakohta oli maaherran alainen maakaupunki. Valtakunnankaupungit syntyivät alkuaan keisarin maille, mutta ne hankkivat itselleen suvereniteetin sopimalla asiasta joko hallitsijan kanssa tai käyttämällä väkivaltaa. Ne osallistuivat keskiajan lopulta lähtien säännöllisesti valtiopäiville, jossa niistä muodostui oma kollegio.

Valtakunnankaupunkien lukumäärä väheni uuden ajan kuluessa, mutta vielä vuonna 1800 niitä oli 51. Vuonna 1803 monet niistä menettivät itsenäisyytensä, niin että jäljelle jäi vain kuusi: Augsburg, Bremen, Frankfurt am Main, Hampuri, Lyypekki ja Nürnberg. Augsburg menetti itsenäisyytensä 1805, Nürnberg ja Frankfurt 1806. Bremen, Hampuri ja Lyypekki yhdistettiin 1810 Ranskaan. Kun Saksan liitto 1815 perustettiin otettiin siihen Bremen, Frankfurt, Hampuri ja Lyypekki, joita nimitettiin vapaiksi kaupungeiksi. Frankfurt liitettiin Preussiin 1866 ja Lyypekki menetti erikoisasemansa 1937. Edelleenkin Hampuri ja Bremen muodostavat oman osavaltion Saksassa.

Valtakunnankaupunkeihin verrattavia olivat vapaakaupungit (saks. Freie Stadt), jotka vapautuivat piispojen herruudesta keskiajan lopulla. Niiden velvollisuudet valtakuntaa kohtaan olivat vielä vähäisemmät kuin valtakunnankaupungeilla. Vapaakaupunkeja olivat esimerkiksi Köln ja Worms. Myöhemmin näitä molempia kaupunkityyppejä alettiin nimittää yhteisesti vapaiksi valtakunnankaupungeiksi.

## Lähteet
* Iso tietosanakirja, Otava 1938
* Uusi tietosanakirja, Tietosanakirja Oy 1966

## Aiheesta muualla
Luettelo lento-onnettomuuksissa kuolleista

Tämä on **luettelo lento-onnettomuuksissa tunnetuista kuolleista** henkilöistä. Muissa liikenneonnettomuuksissa kuolleet löytyvät Luettelosta tunnetuista liikenneonnettomuudessa kuolleista henkilöistä.

* Aaliyah (16. tammikuuta 1979 – 25. elokuuta 2001)
* Roald Amundsen (mahdollisesti)
* Toivo Antikainen
* Frederick Banting
* Richard Bong
* Kobe Bryant
* Subhas Chandra Bose
* Camilo Cienfuegos (mahdollisesti)
* Bessie Coleman
* Philippe Cousteau
* John Denver
* Eduard Dietl
* Amelia Earhart (mahdollisesti)
* Eugene Ely
* Steve Fossett
* Juri Gagarin
* Cassie Gaines
* Steve Gaines
* Carlos Gardel
* Juvénal Habyarimana
* Dag Hammarskjöld
* Buddy Holly
* James Horner
* Leslie Howard
* Charles Huntziger
* Amy Johnson
* Lech Kaczyński
* John F. Kennedy, Jr.
* Joseph Kennedy
* Kustaa Aadolf, Västerbottenin herttua
* Raymonde de Laroche
* Philippe Leclerc
* Otto Lilienthal
* Lin Biao
* Arvid Lindman
* Carole Lombard
* Fabio Lombini
* Rodriguez Lopez Sr.
* Eustace Loraine
* Larry McDonald
* Colin McRae
* Glenn Miller
* Emilio Mola
* Ricky Nelson 
* Fred Noonan
* Edward O'Hare
* Wiley Post
* Kauko Pöyhönen
* Harriet Quimby
* Bertram Ramsay
* Randy Rhoads
* J. P. "The Big Bopper" Richardson
* Lothar von Richthofen
* Knute Rockne 
* Will Rogers
* Charles Rolls
* Edvard Rusjan
* Antoine de Saint-Exupéry
* Emiliano Sala
* José Sanjurjo
* Thomas Selfridge
* Lothar Sieber
* Władysław Sikorski
* Fritz Todt
* Lauri Törni
* Ritchie Valens
* Ronnie Van Zant
* Stevie Ray Vaughan
* Dmytro Vitovsky    
* R. H. V. Wilson   
* Isoroku Yamamoto 
* Kentin herttua Yrjö
* Muhammad Zia-ul-Haq

## Katso myös
*Luettelo lento-onnettomuuksissa kuolleista valtionpäämiehistä ja hallitusten johtajista
Chita

**Chita** () on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee Tyynenmeren Isenlahden rannikolla Chitan niemimaan lounaisosassa Nagoyan eteläpuolella. Chitassa on 85&nbsp;904 asukasta (vuonna 2017) ja sen pinta-ala on 45,90 neliökilometriä.

Nykyisen Chitan kaupungin alue jaettiin Japanin kunnallishallinnon perustamisen yhteydessä vuonna 1889 useaan kuntaan. 1960-luvulla Isenlahden rannikon täyttömaalle alettiin rakentaa suuria teollisuuslaitoksia, joiden vuoksi alueen aiempi maaseutumainen luonne muuttui huomattavasti. Kaupunkioikeudet kuntaliitosten myötä syntynyt Chita sai vuonna 1970. Se on kasvanut Nagoyan asuinlähiönä ja teollisuuskaupunkina, jossa on öljynjalostus-, telakka- ja elintarviketeollisuutta sekä sähkön- ja kaasuntuotantoa. Kaupungin kukkulaisessa itäosassa on asuinalueita ja maataloutta, joka tuottaa muun muassa sipuleita ja japaninruttojuurta. Kaupungin nähtävyyksiin kuuluvat Sōrin lammen puisto ja Isenlahden rannalle rakennettu uimaranta. Chitaa palvelevat Nagoya-rautateiden Tokoname-linja ja Kōwa-linja.

## Kuvia

Tiedosto:Streetscape_of_Okada.jpg|Entisen Okadan maaseutukaupungin katunäkymää
Tiedosto:Chita_city_center_area_Aerial_photograph.1987.jpg|Isenlahden rannikon teollisuutta vuonna 1987


Tiedosto:Shinmaiko_Marine_Park_of_Blue_San_Beach_04.JPG|Shinmaiko Marine Park
Tiedosto:Jiunji1.jpg|Jiun-jin buddhalainen temppeli


## Lähteet

## Aiheesta muualla

*Kaupungin internetsivut
The Rocky Stories

**The Rocky Stories** on Rocky, Rockyn uusintaottelu, Tiikerinsilmä – Rocky III, Rocky IV ja Rocky V elokuvien kappaleista koostuva kokoelmalevy.

## Kappalelista
#"Eye Of The Tiger"
#"Burning Heart"
#"Living In America"
#"No Easy Way Out"
#"Hearts On Fire"
#"Gonna Fly Now"
#"War"
#"Training Montage"
#"Gonna Fly Now (Instrumentaali)"
Pansion telakka

**Pansion telakka** on Turun Pansiossa vuosina 1945–1987 toiminut telakka.

Alkunsa telakka sai laivastoaseman korjauspajasta. Vuonna 1951 sen nimeksi tuli Valmet Oy Pansion telakka. Telakka keskittyi alussa palvelemaan sotakorvausteollisuuden tarpeita, ja siellä valmistettiin proomuja ja jokihinaajia Neuvostoliittoon.

Vuonna 1986 Valmetin ja Wärtsilän telakat yhdistettiin uuteen yritykseen, Wärtsilä Meriteollisuuteen. Pansion telakka suljettiin pian yhdistymisen jälkeen, ja jotkut sen toiminnot siirrettiin Pernon telakalle.

## Lähteet
*
Daisen

**Daisen** voi tarkoittaa:

*Daisenvuori, Japanin vuori Tottorin prefektuurissa
*Daisen, Japanin kaupunki Akitan prefektuurissa
*Daisen, Japanin maaseutukaupunki Tottorin prefektuurissa
Kalsiumsulfaatti

**Kalsiumsulfaatti** on epäorgaaninen kemiallinen yhdiste. Sen kaava on kidevedettömänä eli anhydraattina CaSO4 ja hydraattina CaSO4 · X H2O. Kaikki versiot ovat valkoisia ja kiinteitä aineita. Mineraali kipsi, jota käytetään yleisesti muun muassa rakentamisessa, taiteessa ja lääketieteessä, on kemiallisesti kalsiumsulfaatin dihydraattia.

## Muodot
* CaSO4 (anhydraatti)
* CaSO4 · 1⁄2 H2O (hemihydraatti): bassaniitti
* CaSO4 · 2 H2O (dihydraatti): kipsi ja seleniitti

## Lähteet
Daisen (Tottori)

**Daisen** () on Japanin maaseutukaupunki Honshūn saarella Chūgokun alueella Tottorin prefektuurissa. Se kuuluu Saihakun piirikuntaan. Daisen sijaitsee Japaninmeren rannikolla prefektuurin länsiosassa. Sisämaassa sen alue kohoaa Daisenvuorelle, jolta se on saanut nimensä. Daisenissa on 15&nbsp;928 asukasta (joulukuussa 2020) ja sen pinta-ala on 189,83 neliökilometriä.

Asutus Daisenin alueella on vanhaa, ja historiallisesti se on ollut tärkeä Daisenvuoren palvonnan keskus. Siellä toimivat Daisen-jin buddhalainen temppeli ja Ōgamiyama-jinjan šintolainen pyhäkkö. Daisenin maaseutukaupunki perustettiin kuntaliitoksen yhteydessä vuonna 1955. Kaupunki laajeni huomattavasti vuonna 2005, kun siihen yhdistettiin Nakayaman ja Nawan maaseutukaupungit. Tärkeitä elinkeinoja ovat maanviljely, maidon ja lihan tuotanto, kalastus ja turismi.

Daisen-jin ja Ōgamiyama-jinjan lisäksi Daisenin rakennettuun kulttuuriperintöön kuuluvat Daisen-jiä ympäröivät historialliset majatalot ja Kadowaki-suvun asuintalo, joka on nimetty tärkeäksi kulttuuriomaisuudeksi. Daisenvuoren alue kuuluu Daisenin–Okin kansallispuistoon. Daisenia palvelee JR Nishi-Nihonin San’in-päälinja.

## Kuvia

Tiedosto:Daisenji 01.jpg|Daisen-jille johtava tie (*sandō*)
Tiedosto:Kadowaki Residence.jpg|Kadowaki-suvun asuintalo
Tiedosto:Mount Daisen 2015-05-03 (17214768368).jpg|Näkymä Daisenvuorelta
Tiedosto:Ogamiyamajinja Okunomiya 07.jpg|Ōgamiyama-jinja Okunomiya


## Lähteet

## Aiheesta muualla

* Kaupungin internetsivut
Kainulasjärvi

**Kainulasjärvi** on pientaajama Pajalan kunnassa Pohjois-Ruotsissa. Maapinta-alaltaan se on 63 hehtaaria ja siellä oli vuonna 2010 131 asukasta.

1980-luvulle asti kylässä puhuttiin lähes yksinomaan meänkieltä. Nykyään nuoret käyttävät pääosin ruotsia, mutta osaavat myös meänkieltä.

## Lähteet
Mongolian jääkiekkoliitto

**Mongolian jääkiekkoliitto** () vastaa Mongolian jääkiekkotoiminnasta. Liitto hallinnoi myös Mongolian jääkiekkomaajoukkuetta sekä kuuden joukkueen Mongolian jääkiekkoliigaa. Mongolia osallistui vuoden 2007 jääkiekon maailmanmestaruuskilpailujen 2. divisioonan turnaukseen. Vuonna 2008 Mongolia jäi 3. divisioonan turnauksen viimeiseksi.

Mongolian jääkiekkoliitto liittyi Kansainvälisen jääkiekkoliiton IIHF:n jäseneksi 15. toukokuuta 1999. Liiton presidenttinä toimii Džavhlan Bold.

## Maajoukkueet
* Mongolian miesten jääkiekkomaajoukkue
* Mongolian naisten jääkiekkomaajoukkue

## Lähteet

## Aiheesta muualla
* Mongolia IIHF:n sivuilla
Säätiedotus merenkulkijoille

**Säätiedotus merenkulkijoille** tai **merisäätiedotus** on usein julkisen palvelun yleisradiotoimijan tai viranomaisen lähettämä säätiedotus merialueille. Itse ennusteet ovat usein paikallisen ilmatieteen instituution tuottamia. Säätiedotusta merenkulkijoille lähetetään myös meri-VHF-taajuuksilla ja navigaatiokaukokirjoituksella.

## Merisäätiedotukset maittain
### Iso-Britannia

BBC Radio 4 lähettää merisäätiedotusta (*Shipping Forecast*) neljä kertaa vuorokaudessa Britteinsaaria ympäröiville merialueille ULA-taajuuksillaan (*FM*), DAB-verkossa sekä pitkillä aalloilla (*LW*) taajuudella 198&nbsp;kHz. Lähetykset noudattavat seuraavaa aikataulua (GMT/BST): 

* 0.48 – Lähetetään ULA (FM)-, DAB- ja LW-taajuuksilla. Sisältää lisäksi säähavainnot pidennetyltä listalta rannikkoasemia, rannikkoalueiden säätiedotuksen ja katsauksen tulevan päivän säähän.
* 5.20 – Lähetetään FM-, DAB- ja LW-taajuuksilla. Sisältää lisäksi säähavainnot rannikkoasemilta ja rannikkoalueiden säätiedotuksen.
* 12.01 – Lähetetään yleensä vain LW-taajuudella. 
* 17.54 – Lähetetään arkisin vain LW-taajuudella ja viikonloppuisin FM-, DAB- ja LW-taajuuksilla.

Ennen klo 0.48:n merisäätiedotusta soitetaan Ronald Bingen kappale *Sailing By*. Lähetyksen jälkeen soitetaan Yhdistyneen kuningaskunnan kansallislaulu *[[God Save the King]]*, minkä jälkeen BBC Radio 4:n lähetys siirtyy BBC World Servicelle. Lähetys siirtyy takaisin klo 5.20:n merisäätiedotuksen alkaessa.

BBC:n merisäätiedotus aloitettiin 1. tammikuuta vuonna 1925 ja on todennäköisesti maailman pitkäaikaisin kansallinen sääennustepalvelu. Sen toteuttajan Met Officen perusti amiraali Robert FitzRoy vuonna 1867 Pohjois-Walesin rannikolla lokakuussa 1859 raivonneen, 800 ihmisen kuolemaan ja 133 laivan menetykseen johtaneen Royal Charter -myrskyn seurauksena. Laitos siirtyi Britannian puolustusministeriölle ensimmäisen maailmansodan aikana, ja 2000-luvulla se siirtyi hallituksen tiede- ja teknologiaosaston hallintaan.

### Ruotsi
Ruotsissa Sveriges Radio P1 lähettää SMHI:n merisäätiedotusta (*Sjörapport*) neljä kertaa vuorokaudessa Itämerelle, Pohjanmerelle sekä Vänernille. Lähetyksissä kerrotaan merialueittain säävaroitukset ja ennusteet tuulensuunnasta, tuulennopeudesta ja näkyvyydestä, merivedenkorkeustiedot ja tuulihavainnot rannikkosääasemilta. Lähetykset ovat kuultavissa myös Ahvenanmaalla.

### Suomi

Suomessa Ilmatieteen laitos tuottaa säätiedotuksen merenkulkijoille Perämerelle, Merenkurkkuun, Selkämerelle, Ahvenanmerelle, Saaristomerelle, Suomenlahdelle, Pohjois-Itämerelle ja Saimaalle. Yleisradio lähettää säätiedotuksen merenkulkijoille viisi kertaa vuorokaudessa suomeksi Yle Radio Suomessa Merisää-ohjelmassa ja ruotsiksi Yle Vegalla. Myös Turku Radiossa luetaan päivittäin säätiedotuksia merenkulkijoille.

## Lähteet
Hilde Domin

**Hilde Domin** (27. heinäkuuta 1909 Köln – 22. helmikuuta 2006 Heidelberg) oli saksalainen runoilija. Hän opiskeli eri saksalaisissa yliopistoissa. Natsiaikana hän asui Italiassa, Britanniassa ja Dominikaanisessa tasavallassa. Paluu Saksaan tapahtui vasta vuosia toisen maailmansodan päättymisen jälkeen.

Domin julkaisi ensimmäisen runokokoelmansa Saksassa vuonna 1959 ja viimeisensä 1999. Runoteosten lisäksi hänen tuotantoonsa kuuluu proosaa ja omaelämäkerrallista tekstiä. Teoksia on käännetty useille kielille.

Domin sai vuonna 1983 ensimmäisen luokan Bundesverdienstkreuzin. Hänestä tuli vuonna 2004 Heidelbergin kaupungin kunniakansalainen. Hän asui Heidelbergissä kuolemaansa saakka.

## Lähteet

## Aiheesta muualla
Aareavaara

**Aareavaara** on kylä (pientaajama) Pajalan kunnassa Pohjois-Ruotsissa. Pientaajaman pinta-ala oli 41 hehtaaria ja siellä asui 51 asukasta vuoden 2015 tietojen mukaan. Aareavaaran kylä sijaitsee samannimisen vaaran lähistöllä Muonionjoen länsirannalla.

Syyskuussa 2009 arkeologit Olof Östlund ja Frida Palmbo tekivät Aareavaarasta Kaunisvaaralta sensaatiomaisen kivikautisia esineitä käsittäneen löydöksen, jonka esineet olivat radiohiiliajoituksen perusteella 11 300 vuotta vanhoja. Nykyisen käsityksen mukaan alueen olisi tuolloin pitänyt olla vielä paksun mannerjään peittämä.

## Lähteet
Cheech & Chong

**Cheech & Chong** on komediapari, joka koostuu kanadalais-amerikkalaisesta Tommy Chongista ja meksikolais-amerikkalaisesta Cheech Marinista. Parin aktiivinen ura oli 1970-luvulta 1980-luvun puoliväliin saakka. Pari on kuitenkin esiintynyt yhdessä jälleen 2000-luvulta alkaen.

Cheech & Chong tunnetaan komedia-albumeistaan ja elokuvistaan, jotka sisältävät paljon hippeihin ja kannabikseen liittyviä vitsejä.

## Historiaa

Cheech & Chong tuli alun perin tunnetuksi stand-up-esiintymisistään ja komedia-albumeistaan. Ensimmäinen albumi *Cheech & Chong* julkaistiin vuonna 1971. Koko Yhdysvaltain kansansuosioon komediapari tuli kuitenkin vasta elokuviensa myötä, joista tunnetuimpia ovat *[[Täysin pilvessä]]* (Up In Smoke, 1978), *[[Cheech & Chong: Toinen elokuva]]* (Cheech & Chong’s Next Movie, 1980) ja *[[Jääunia]]* (Nice Dreams, 1981). Näiden elokuvien jälkeen tulivat *[[It Came from Hollywood]]* ja *Cheech & Chong* (Things Are Tough All Over), jotka kummatkin saivat ensi-iltansa 1982 mutteivät enää yltäneet aiempien elokuvien suosioon. Vuoden 1983 *[[Still Smokin’ (vuoden 1983 elokuva)|Still Smokin’]]* elvytti parin mainetta, mutta sitä seuranneet *[[Korsikalaiset veljekset]]* (Cheech & Chong's The Corsican Brothers, 1984) ja *[[Get Out of My Room]]* (1985) eivät olleet enää yleisön mieleen. Komediapari päätti hajota 1985 aikana.

Cheech Marin jatkoi elokuvissa näyttelemistä aktiivisesti, mutta Tommy Chong ei ollut läheskään niin aktiivinen. Chong on saanut myöhemmin näkyvyyttä komediasarjoissa kuten *Dharma & Greg*in Carlina ja *70's Show*n hippinä nimeltä Leo. Chong on myös medioissa maininnut tyytymättömyyttä Yhdysvaltojen huumepolitiikkaan varsinkin marihuanan osalta.

## Lähteet
Shadowheart

**Shadowheart** on suomalaisen metalliyhtye Kivimetsän Druidin esikoisalbumi, joka ilmestyi Century Median julkaisemana 15. lokakuuta 2008.

Kappaleesta ”Jäässä varttunut” kuvattiin musiikkivideo.

## Kappaleet
#
#
#
#
#
#
#
#
#
#
#

**Limited Editionin bonuskappaleet**
#
#

* Kappaleet 2 ja 3 on aikaisemmin julkaistu Taottu-EP:llä.
* Kappaleet 5 ja 11 on aikaisemmin julkaistu Mustan Valtikan Aika-EP:llä.
* Kappaleet 6 ja 7 on aikaisemmin julkaistu The New Chapter-EP:llä.
* Kappale 12 on aikaisemmin julkaistu Taival-EP:llä.

## Kokoonpano
* Leeni-Maria Hovila – laulu
* Joni Koskinen – kitara, laulu
* Antti Koskinen – kosketinsoitin, taustalaulu
* Antti Rinkinen – kitara
* Simo Lehtonen – basso, taustalaulu
* Atte Marttinen – rummut, taustalaulu

+

* Vesa Virtanen, Esa Orjatsalo, Janne Virkki, Olle Korte, Pasi Itäniemi, Ville Konka – kuorolaulu

### Tuotanto
* Esa Orjatsalo – tuottaja, miksaaja
* Svante Forsbäck – masteroija
* Matti Sinkkonen – kansikuva

## Arvostelut
* Imperiumi: 7/10
* Rumba: *negatiivinen*
* Soundi: 

## Lähteet

## Aiheesta muualla
* 
*
Tommy Dreamer

**Thomas James Laughlin** (s. 14. helmikuuta 1971 Yonkers, New York) on yhdysvaltalainen showpainija, joka tunnetaan parhaiten kehänimellä Tommy Dreamer sekä painiajoistaan Extreme Championship Wrestlingissa, World Wrestling Entertainmentissa ja etenkin WWE:n ECW brändin painiajoista. Tällä hetkellä hän työskentelee Total Nonstop Action Wrestling promootiossa. Dreamer omistaa myös oman paini promootionsa, nimeltä House Of Hardcore.

## Lähteet
Untrue

__NOTOC__
**Untrue** on thrash metal -yhtye The Macheten toinen studioalbumi, joka julkaistiin vuonna 5. syyskuuta 2007. Se on yhtyeen viimeinen julkaisu, jossa laulajana toimii Tuomo Saikkonen. Albumin on masteroinut Mika Jussila.

Albumi nousi Suomen virallisen listan sijalle 25.

## Kappaleet
#
#
#
#
#
#
#
#
#
#
#

## Kokoonpano
* Tuomo Saikkonen – laulu
* Santtu Hämäläinen – kitara
* Juha Javanainen – kitara
* Antti Vajanto – bassokitara, taustalaulu
* Teemu Saikkonen – rummut

## Arvostelut
* Imperiumi.net: 
* The Metal Observer: 
* Soundi: 

## Lähteet

## Aiheesta muualla
* 
* ''Untrue'' discogs.com-sivustolla
Uli Edel

**Uli Edel** (s. 11. huhtikuuta 1947 Neuenburg am Rhein, Saksa) on saksalainen elokuvaohjaaja.

## Elämä

Edel opiskeli Münchenissä teatteritiedettä, minkä jälkeen jatkoi opintoja Müncheni elokuvaoppilaitokssa. Hän tutustui Bernd Eichingerin, jonka kanssa hän ryhtyi tekemään harjoituselokuvia. Molempia kiinnosti Ranskan uuden aallon elokuva ja italialainen neorealismi, mutta myös amerikkalainen studioelokuva. Edel opiskeli samaan aikaan myös näyttelemistä, sillä hän halusi tutustua Stanislavskin ja Strasbergin teorioihin. Valmistuttuaan hän toimi Douglas Sirk apulaisohjaajana ja ohjasi kaksi televisiotuotantoa. 

Vuonna 1980 hän osallistui Bernd Eichingerin tuottamaan ja Herman Weigelin käsikirjoittamaan elokuvahankkeeseen *[[Christiane F. – tyttö metroasemalta]]* nuoresta huumeidenkäyttäjästä Christiane F.:stä. Elokuva osoittautui suurmenestykseksi. Kuuden vuoden kuluttua he ryhtyivät jälleen yhteistyöhön, ja tuloksena oli uusi menestys *[[Pääteasema Brooklyn]]*, joka perustui Hubert Selbyn romaaniin. Elokuvassa näyttelivät Jennifer Jason Leigh, Stephen Lang, Jerry Orbach, Burt Young, Ricki Lake, Alexis Arquette ja Sam Rockwell. Sen saama kritiikki oli loistavaa, ja se sai parhaan sivuosanäyttelijän palkinnon New York Film Critics Circlelta ja Boston Society of Film Critics Leighin esittämästä roolista. Kaupallista menestystä elokuva ei kuitenkaan saanut, todennäköisesti liian rankan aiheensa vuoksi. 

Vuonna 2008 hän ohjasi Punaista armeijakuntaa (RAF) käsittelevän elokuvan *[[Baader Meinhof Komplex]]*, jonka on ennakoitu nostavan Saksassa myrskyn. 

Tekeillä on (2008) elokuva *[[Shamrock Boy]]*, joka kertoo IRA:n ampujasta.

## Filmografia
* *Das Ding* (TV), 1978
* *[[Christiane F. – Wir Kinder vom Bahnhof Zoo]]* (*Christiane F. - tyttö metroasemalta*), 1981
* *[[Letzte Ausfahrt Brooklyn]]* (*Last Exit to Brooklyn*, *Pääteasema Brooklyn*), 1989
* *[[Body of Evidence – Hyytävä syleily|Body of Evidence]]* (*Hyytävä syleily *), 1993
* *Vault of Horror: Volume 4&nbsp;– Tales from the Crypt* (TV), 1994
* *Confessions of a Sorority Girl* (*Tuhman tytön tunnustukset*) (TV), 1994
* *[[Rasputin (Film)|Rasputin]]*, 1995
* *[[Purgatory (Film)|Purgatory]]* (TV), 1999
* *[[Der kleine Vampir (2000)|Der kleine Vampir]]* (*The Little Vampire*, *Pikku vampyyri*), 2000
* *[[Die Nebel von Avalon (Film)|Die Nebel von Avalon]]* (*The Mists of Avalon*, *Avalonin usvat*) televisiosarja, 2001
* *[[Julius Caesar (2002)|Julius Caesar]]* (*Julius Caesar*) (TV), 2002
* *[[King of Texas (2002)|King of Texas]]* (*King of Texas*) (TV), 2002
* *[[Die Nibelungen (2004)|Die Nibelungen]]* (*Ring of the Nibelungs*, *Legenda Niebelungin sormuksesta*) TV, 2004
* *[[Baader Meinhof Komplex]]*, 2008

## Palkintoja
* Bayerischer Filmpreis, paras ohjaaja, 1989

## Lähteet

## Aiheesta muualla
*
Goshogawara

**Goshogawara** () on Japanin kaupunki Tōhokun alueella Aomorin prefektuurissa. Se sijaitsee prefektuurin länsiosassa Tsugarun niemimaalla Iwakijoen varrella. Se koostuu kahdesta toisestaan erillisestä alueesta, joista toinen, kaupungin ydinalue, on sisämaassa ja toinen Japaninmeren rannikolla. Kaupungissa on 55&nbsp;277 asukasta (vuonna 2018) ja sen pinta-ala on 404,20 neliökilometriä.

Kaupunki perustettiin vuonna 1954. 28. maaliskuuta 2005 Kanagi ja Shiura yhdistettiin Goshogawaraan. 

## Lähteet

## Aiheesta muualla

*Kaupungin internetsivut
Turun telakka

Nimellä *Turun telakka* tarkoitetaan yleensä jompaakumpaa seuraavista Turussa toimineista telakoista:

*Crichton-Vulcan (1738–1989), vuodesta 1965 nimeltään *[[Wärtsilä]] Turun telakka*
*Pernon telakka (1976–), tunnettu myös nimillä *Turun uusi telakka* ja *Turun telakka*

Muita Turun ja sen lähiympäristön telakoita:

*Turun Veneveistämö
*Pansion telakka (1945–1987)
*Laivateollisuus eli Late
*Turun Korjaustelakka
*Navire
Miiro Koivula

**Miiro Koivula** (1969 – 13. heinäkuuta 2017) oli suomalainen moottoriurheilu- ja radiotoimittaja. Hän toimi MTV3 Maxin F1-lähetysten vara- ja testiselostajana sekä UrheiluUutiset.comin vastaavana päätoimittajana. Koivula oli entinen Radio Sadan aamuääni. Hän selosti myös MM-rallilähetyksiä MTV3 MAX -kanavalla.

Miiro Koivula menehtyi 13.7.2017 48-vuotiaana pitkäaikaisen sairauden uuvuttamana. Vuonna 2018 Koivula palkittiin postyymisti AKK:n Mediapalkinnolla, jonka vastaanotti hänen leskensä.

## Lähteet
Unakami

**Unakami** () on Japanin entinen maaseutukaupunki ja nykyinen Asahin kaupungin osa Honshūn saarella Kansain alueella Chiban prefektuurissa. Kaupungin alue sijaitsee Asahin koillisosassa Kujūkurin tasangon pohjoisreunalla. Ennen lakkauttamistaan kaupungissa oli 11&nbsp;256 asukasta (vuonna 2003) ja sen pinta-ala oli 28,59 neliökilometriä.

Unakamin maaseutukaupunki perustettiin vuonna 1954 liittämällä yhteen Ōmein, Takisaton ja Tsurumakin kyläkunnat. Unakami kuului Kaijōn piirikuntaan, kunnes se liitettiin vuonna 2005 Hikatan ja Iiokan maaseutukaupunkien kanssa Asahiin. Merkittävin elinkeino on maatalous, joka tuottaa esimerkiksi vihanneksia, riisiä ja sianlihaa. Seudun alavat alueet on otettu maanviljelyskäyttöön Edo-kaudella.

Unakamin aluetta palvelee JR Higashi-Nihonin Sōbu-päälinja.

## Kuvia

Tiedosto:Asahi-city, Unakami-branch.jpg|Unakamin entinen kaupungintalo
Tiedosto:Unakami-town closed down Monument.jpg|Maaseutukaupungin lakkauttamisen muistolaatta


## Lähteet
Kalkunmäki

**Kalkunmäki** on lähiö Kauhajoella. Kalkunmäki sijaitsee lounaaseen Kauhajoen Keskustasta. Pohjoisessa alue rajautuu Hooparankorpi-nimiseen metsäalueeseen, jossa sijaitsee Rinnemäen ulkoliikunta-alue. Kalkunmäen naapurialueet ovat koillisessa Neva-Kokko, idässä Koivisto-Kokko, lounaassa Ahtaanmaa ja luoteessa Mäkikylä. 

Kalkunmäessä sijaitsee Kauhajoen seurakunnan omistama Äijälän pappila, jossa on järjestetty esiopetusta. Suunnilleen keskellä kylää sijaitsee Kalkunmäen kenttä.

## Kuvia


Tiedosto:Kalkunmäki 3.JPG|Hakasivuntie ja asuntoja Kalkunmäessä.
Tiedosto:Kalkunmäki 2.JPG|Näkymä eräältä kujalta.
Tiedosto:Kalkunmäki.JPG|Hakasivuntietä.


## Lähteet

## Aiheesta muualla
Justin Forrest

**Justin David Forrest** (s. 15. huhtikuuta 1981 Auburn, New York, Yhdysvallat) on yhdysvaltalainen ammattilaisuransa päättänyt jääkiekkoilija. Tällä hetkellä hän toimii Yhdysvaltain alle 18-vuotiaiden maajoukkueen apuvalmentajana.

## Ura
Forrest aloitti jääkiekon kotikaupunkinsa Auburnin juniorijoukkueessa. Hänet varattiin Yhdysvaltain 18-vuotiaiden maajoukkueesta Carolina Hurricanesiin kuudennella kierroksella vuonna . Sen jälkeen Forrest siirtyi Boston Collegen joukkueeseen, jossa oli kaikkina neljänä kautena joukkueensa tehokkain puolustaja. Ensimmäisellä kaudellaan 2000–2001 hän voitti NCAA-yliopistosarjan mestaruuden ja pelasi alle 20-vuotiaiden MM-kilpailuissa. Kahta vuotta aiemmin hän oli pelannut myös alle 18-vuotiaiden MM-kilpailuissa.

Forrest siirtyi kaudeksi 2004–2005 SaiPaan. Kauden 2005–2006 hän pelasi Porin Ässissä ja voitti siellä hopeaa. Forrest teki kaudeksi 2006–2007 sopimuksen Carolina Hurricanesin kanssa, mutta hän ei pelannut otteluakaan polvivamman vuoksi. Kauden 2007–2008 hän Forrest pelasi New Jersey Devilsin ja San Jose Sharksin farmijoukkueissa.

Kaudeksi 2008–2009 Forrest siirtyi Oulun Kärppiin. Forrestin oli korvattava kauden alussa loukkaantunut Martti Järventie ja otettava kiekollinen rooli. Hän sai sopimuksen Kärppiin marraskuun 2008 loppuun kestävän koeajan kautta, oli Kärppien tehokkain puolustaja ja voitti hopeaa. Forrest teki huhtikuussa 2009 vuoden jatkosopimuksen Kärppien kanssa.

Forrest jäi Kärpissä vähemmälle peliajalle ja hänen sopimuksensa katkesi marraskuussa 2009. Forrest siirtyi loppukaudeksi 2009–2010 sveitsiläiseen Kloten Flyersiin. Lokakuussa 2010 Forrest siirtyi Helsingin Jokereihin. Hän pelasi aluksi koeajalla ja tammikuussa 2011 Jokerit teki hänen kanssaan loppukauden kattavan sopimuksen. Jokereissa Forrest teki pisteet 3+20 ja oli liigan tehotilaston yhdeksäs jäätyään saldollaan +22. Kauden jälkeen hän teki sopimuksen Allsvenskanissa pelaavan Malmö Redhawksin kanssa.

Malmössä Forrest teki 17 tehopistettä 51 ottelussa. Seuraavaksi kaudeksi hän siirtyi DEL-liigan Augsburger Pantheriin. Forrest pelasi Augsburger Pantherissa kaksi kautta ja päätti pelaajauransa vuonna 2014.

## Muuta
Forrestin serkut Jeremy ja Chad Morin ovat myös jääkiekkoilijoita. Jeremy päätti pelaajauransa vuonna 2018 ja Chad vuonna 2011.

## Tilastot

## Lähteet
*
*
### Viitteet
Vilho Hurme

**Vilho August Hurme** (5. huhtikuuta 1890 Kylmäkoski – 15. toukokuuta 1919) oli suomalainen jääkärivänrikki. Hänen vanhempansa olivat vuokraaja Kalle Heikki Juhonpoika ja Miina Erlandintytär.

## Opinnot
Hurme kävi kansakoulun ja Helsingin kauppakoulun vuosina 1910–1912. 

## Jääkärikausi

Hurme työskenteli konttoristina ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 13. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Hän haavoittui Misse-joella 25. kesäkuuta 1916 ja oli sen jälkeen hoidettavana useissa sairaaloissa. 

## Suomen sisällissota
:*Katso myös: [[Suomen sisällissota]]*
Hurme saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan esikuntavääpeliksi 1. Jääkärirykmentin 2. jääkäripataljoonaan. Hän otti osaa sisällissodan taisteluihin Lempäälässä ja Kämärän asemalla sekä Viipurissa. 

## Sisällissodan jälkeinen aika
Hurme siirrettiin sisällissodan jälkeen armeijan uudelleenjärjestelyn yhteydessä Kaartin jääkäripataljoonaan, missä hän toimi jonkin aikaa pataljoonan adjutanttina ja 27. kesäkuuta 1918 alkaen lähettiupseerina sekä myöhemmin jälleen adjutanttina. Hän kuoli keuhkokuumeeseen 15. toukokuuta 1919, hänet on haudattu Saarijärvelle.

## Lähteet
*Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Stefan Aust

**Stefan Aust** (1. heinäkuuta 1946 Stade, Ala-Saksi Saksa) on saksalainen toimittaja, joka oli Der Spiegel -viikkolehden päätoimittaja  1994–2008.

Aust on kirjoittanut muun muassa Punaista armeijakuntaa käsittelevän kirjan, jonka pohjalta on tehty elokuva Baader Meinhof Komplex.

## Teokset
Teokset vuodesta 1980 lähtien käsittelevät lähinnä poliittisia aiheita.
* *Kennwort 100 Blumen – Verwicklung des Verfassungsschutzes in den [[Schmücker-Prozess|Mordfall Ulrich Schmücker]]*. Konkret Literatur Verlag, Hamburg 1980. 
* *Hausbesetzer: Wofür sie kämpfen, wie sie leben und wie sie leben wollen*. Hoffmann und Campe, Hamburg 1981.  (mit Sabine Rosenbladt)
* *Brokdorf: Symbol einer politischen Wende*. Hoffmann und Campe, Hamburg 1981. 
* *[[Der Baader Meinhof Komplex (kirja)|Der Baader Meinhof Komplex]]*. Hoffmann und Campe, Hamburg 1985.  (erweitert und aktualisiert: 1997, ; Taschenbuchausgabe 1998, ; völlig überarbeitete und ergänzte Neuausgabe 2008, )
* *Werner Mauss – ein deutscher Agent*. Hoffmann und Campe, Hamburg 1988.  (Neuausgabe 1999, )
* *Der Pirat: Die Drogenkarriere des Jan C.*. Hoffmann und Campe, Hamburg 1990.  (Taschenbuchausgabe 2000, )
* *Die Flucht: Über die Vertreibung der Deutschen aus dem Osten*. Spiegel-Buchverlag, Hamburg 2002. 
* *Der Lockvogel: Die tödliche Geschichte eines V-Mannes zwischen Verfassungsschutz und Terrorismus*. Rowohlt, Reinbek 2002.  (Taschenbuchausgabe 2003, )
* *11. September. Geschichte eines Terrorangriffs*. DVA, Stuttgart 2002.  (mit Cordt Schnibben)
* *Irak: Geschichte eines modernen Krieges*. Spiegel-Buchverlag, Hamburg 2003.  (Hrsg. mit Cordt Schnibben)
* *Die Gegenwart der Vergangenheit: Der lange Schatten des Dritten Reichs*. DVA, München 2004.  (Hrsg. mit Gerhard Spörl)
* *Der Fall Deutschland: Abstieg eines Superstars*. Piper, München 2005.  (mit Claus Richter, Gabor Steingart, Matthias Ziemann)
* *Wettlauf um die Welt: Die Globalisierung und wir*. Piper, München 2007.  (mit Claus Richter, Matthias Ziemann)

Kahden kirjan pohjalta on tehty elokuva: *Der Pirat* 1997 ohjaajana Bernd Schadewald ja *[[Der Baader Meinhof Komplex]]* 2008 ohjaajana Uli Edel.
Kuubanara

**Kuubanara** (*Ara tricolor*) eli aiemmalta nimeltään **haitinara** oli arojen sukuun kuuluva, nykyään sukupuuttoon kuollut papukaija.  

Sen kuvaili Bechstein vuonna 1811.  

## Koko ja ulkonäkö
Kuubanara kasvoi 45-50 cm pitkäksi. Sen vatsa, kaula  ja posket olivat oranssinpunaiset, niska kellertävämpi, siivissä oli sinistä ja ruskeaa ja pyrstössä oli punaista ja sinistä. Nokka oli harmaa.

Kuubanaran nuoret yksilöt saattoivat olla suurimmaksi osaksi vihreitä. Nykyaroilla ei ole huomattavia värinmuutoksia nuorten ja aikuisten välillä, mutta aroille sukua olevilla arateilla, kuten aurinkoaratilla, nuoren ja aikuisen höyhenpuvussa on huomattava ero. Vihreät, nuoret kuubanarat saattoivat olla smaragdiarahavaintojen takana, joita tehtiin aikanaan Kuubassa ja Jamaikalla.

Kuvioiden ja värien perusteella kuubanaran läheisin elävä sukulainen saattaa olla puna-ara.

## Elinalueet
Kuubanara eli pienellä alueella Kuuban saarella ja Isla de la Juventudilla.

## Sukupuutto
Kuubanara kuoli sukupuuttoon 1900-luvulla, kun sen elinalueiden metsiä tuhottiin ihmisen tullessa sinne. Viimeinen havainto linnusta tehtiin vuonna 1885. Huolimatta sen lihan pahasta mausta sitä metsästettiin. Metsästyksen syynä oli ihmisten halu saada kuubanara lemmikiksi. 1850-luvulla sen kannat romahtivat katastrofaalisesti.

Joidenkin lähteiden mukaan viimeinen tunnettu kuubanarapari ammuttiin vuonna 1864 Zapatan niemimaalla. Toiset uskoivat kuubanarojen selvinneen Etelä-Kuuban soilla vuoteen 1876. 

## Lähteet
*ITIS: ''Ara tricolor'' 

### Viitteet

## Aiheesta muualla
*Naturalis (sisältää kolmiulotteisen valokuvan täytetystä yksilöstä
Lauri Huuha

**Lauri Viktor Huuha** (31. maaliskuuta 1898 Multia – 30. lokakuuta 1937) oli suomalainen jääkärivänrikki. Hänen vanhempansa olivat maanviljelijä Otto Autonen ja Amanda Huuha. Hänet vihittiin avioliittoon vuonna 1924 Aune Elisabeth Orraeuksen kanssa, josta hän erosi vuonna 1935.

## Opinnot
Huuha kävi kansakoulun ja puolitoista vuotta Tampereen kauppakoulua vuosina 1914–1915.

## Jääkärikausi

Huuha liittyi vapaaehtoisena Saksassa sotilaskoulutusta antavaan jääkäripataljoona 27:n 4. komppaniaan 3. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.

## Suomen sisällissota
:*Katso myös: [[Suomen sisällissota]]*
Huuha saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan komppanianvääpeliksi ja myöhemmin joukkueenjohtajaksi 3. Jääkärirykmentin 5. jääkäripataljoonan 1. komppaniaan. Hän otti osaa sisällissodan taisteluihin Tampereella ja Viipurissa. 

## Sisällissodan jälkeinen aika
Huuha palveli sisällissodan jälkeen edelleen 3. Jääkärirykmentissä, josta muodostettiin myöhemmin aluksi Savon jääkärirykmentti n:o 3 ja myöhemmin Uudenmaan rykmentti. Hän toimi rykmentissä 21. kesäkuuta 1918 alkaen nuorempana upseerina 3. pataljoonan eri komppanioissa. Hänet määrättiin 18. huhtikuuta 1919 alkaen 7. komppanian päälliköksi, josta hän erosi 14. huhtikuuta 1920 ja siirtyi suojeluskuntajärjestön palvelukseen ja hänet sijoitettiin 1. kesäkuuta 1920 alkaen Multian suojeluskunnan paikallispäälliköksi. Hänet siirrettiin seuraavaksi 15. syyskuuta 1920 Jyväskylän suojeluskuntapiirin asemestariksi ja edelleen Pohjois-Hämeen suojeluskuntapiirin 9. alueen päällikkönä 1. kesäkuuta 1921, missä hän palveli 1. heinäkuuta 1922 saakka, jolloin hän erosi suojeluskuntajärjestöstä ja siirtyi Henkivakuutusyhtiö Salaman Keski-Suomen piirin tarkastajaksi, josta hän taasen siirtyi vuonna 1924 Tapaturmavakuutus-oy Louhen tarkastajaksi. Vuonna 1927 hän vaihtoi työnantajaa ja siirtyi Henkivakuutusosakeyhtiö Tarmon kaupunkitarkastajaksi, jota hän palveli vuoteen 1928 saakka, jolloin siirtyi yksityisyrittäjäksi. 

 
## Lähteet
*Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Baader Meinhof Komplex

**Baader Meinhof Komplex** (*Der Baader Meinhof Komplex*) on Uli Edelin ohjaama saksalainen elokuva vuodelta 2008. Se perustuu Stefan Austin teokseen ja kertoo dokumentin keinoin länsisaksalaisen terroristiryhmän RAF:n alkuvuosista. RAF oli aktiivisin ja merkittävin Saksan liittotasavallan sodanjälkeisistä terroristiryhmistä. Kirja ja elokuva keskittyvät molemmat siihen vuosina 1967/1968–1977. Elokuva oli Saksassa syksyn merkkitapaus, ja sen katsojamäärä vuosina 2008–2009 oli 2,5 miljoonaa.

## Rooleissa

*Martina Gedeck ... Ulrike Meinhof
*Moritz Bleibtreu ... Andreas Baader
*Johanna Wokalek ... Gudrun Ensslin
*Nadja Uhl ... Brigitte Mohnhaupt
*Stipe Erceg ... Holger Meins
*Niels-Bruno Schmidt ... Jan Carl Raspe
*Vinzenz Kiefer ... Peter-Jurgen Boock
*Simon Licht ... Horst Mahler
*Alexandra Maria Lara ... Petra Schelm
*Daniel Lommatzsch ... Christian Klar
*Sebastian Blomberg ... Rudi Dutschke
*Bruno Ganz ... Horst Herold
*Heino Ferch as Horst Herold's assistant
*Jan Josef Liefers ... Peter Homann
*Hannah Herzsprung ... Susanne Albrecht
*Tom Schilling ... Josef Bachmann
*Hans Werner Meyer ... Klaus Rainer Röhl
*Katharina Wackernagel ... Astrid Proll
*Anna Thalbach as Ingrid
*Volker Bruch ... Stefan Aust

## Lähteet

## Kirjallisuutta
*
*

## Aiheesta muualla
* Janne Sundqvist: "Arvio: Baader Meinhof Komplex etsii eurooppalaisen terrorismin syitä", Yle.fi
* Ilkka Ahtiainen, Elokuva näyttää kauniit ja julmat terroristit, HS.fi 
* Elokuvan arvostelu MTV3:n nettisivuilla
Frenzy (täsmennyssivu)

**Frenzy** voi tarkoittaa seuraavia:

*Frenzy, elokuva
*Frenzy, Split Enzin albumi
*Frenzy, videopeli
*Frenzy, hahmo Transformers-sarjassa
*Frenzy, musiikkifestivaali
Mike Doyle

**Mike Doyle** (25. marraskuuta 1946 – 27. kesäkuuta 2011) oli englantilainen jalkapalloilija, pelipaikaltaan keskuspuolustaja.

Manchesterissa syntynyt Doyle pelasi suurimman osan urastaan kotikaupunkinsa joukkueessa Manchester Cityssä. Hän aloitti seurassa vuonna 1963 ja debytoi liigakentillä kaksi vuotta myöhemmin. Aluksi häntä peluutettiin hyökkääjänä, mutta pian pelipaikaksi vakiintui keskuspuolustajan tontti. Doyle pelasi joukkueessa kaikkiaan 448 liigaottelua, joissa syntyi 32 maalia. Hän voitti joukkueessa liigamestaruuden vuonna 1968, FA Cupin ja Cup-voittajien Cupin vuonna 1970, ja liigacupin vuosina 1970 ja 1976. Hänet on valittu seuran *hall of fameen*.

Vuonna 1978 Doyle siirtyi Stokeen, missä pelasi kolmen kauden ajan ennen siirtymistään Boltoniin. Ennen lopettamistaan kauden 1983–1984 päätteeksi Doyle pelasi vielä alasarjaseura Rochdalessa. 

Englannin maajoukkueessa Doyle pelasi viisi ottelua. 

Doylen kuolinsyy oli maksan vajaatoiminta.

## Lähteet
* Mike Doyle ''Football Heroes'' -tietokannassa
### Viitteet
Henri Kivioja

**Henri Kivioja** (s. 20. kesäkuuta 1986 Iisalmi) on suomalainen jääkiekkoilija, joka pelaa tällä hetkellä Mestis-joukkue Iisalmen Peli-Karhuissa. Pienikokoisen rightin laitahyökkääjän vahvuuksiin kuuluu peliäly, liike ja kiekollinen pelaaminen.

## Ura
Kivioja on Iisalmen Peli-Karhujen kasvatti. Kaudella 2001–2002 hän oli IPK:n C-nuorten I-divisioonajoukkueen paras pistemies ja maalintekijä tehoilla 18+6=24. Kivioja siirtyi seuraavaksi kaudeksi HIFK:n B-nuoriin. Hän palasi sieltä kaudeksi 2004–2005 Savoon ja siirtyi Kalevan Pallon A-nuoriin. Kivioja teki debyyttinsä miesten peleissä kaudella 2005–2006, kun hän pelasi II-divisioonaa kasvattajaseurassaan IPK:ssa. Kaudeksi 2006–2007 Kivioja palasi pelaamaan A-nuorten SM-liigaa HIFK:hon. Hän oli joukkueen paras pistemies ja maalintekijä tehoilla 17+22=39. 

Kiviojan tultua yli-ikäiseksi A-nuoriin hän haki pelipaikkaa try-outin kautta HIFK:n SM-liigajoukkueesta harjoituskaudella 2007. Kivioja jäi kuitenkin ilman sopimusta ja hän pelasi kauden 2007–2008 Mestis-joukkue Kiekko-Vantaassa. Kivioja pelasi onnistuneen kauden Vantaalla tehden 42 ottelussa tehot 16+18=34, joilla hän oli joukkueensa toiseksi paras pistemies Jarmo Jokilan jälkeen. Kivioja valittiin kauden päätteeksi Mestiksen parhaaksi tulokkaaksi. Hän pelasi kauden aikana myös kolme SM-liigaottelua lainalla SaiPan riveissä marras-joulukuun vaihteessa 2007. Kivioja siirtyi kaudeksi 2008–2009 KooKoohon. Hän loukkaantui elokuussa 2008 ja Kiviojan kausi jäi 36 ottelun mittaiseksi. Hän teki pelaamissaan otteluissa tehot 10+12=22.

Kesällä 2009 Kivioja haki kahden vuoden jälkeen taas pelipaikkaa HIFK:n riveistä, mutta jäi tälläkin kertaa ilman sopimusta. Hän siirtyi elokuussa try-outille Mestiksen nousijajoukkue Rovaniemen Kiekkoon. Kivioja sai sopimuksen loppukaudeksi ja hän teki 43 ottelussa tehot 13+12=25. Se riitti joukkueen sisäisen pistepörssin kolmanteen sijaan ja sisäisen maalipörssin toiseen sijaan. RoKin visiitti Mestiksessä jäi vain vuoden mittaiseksi, kun joukkue putosi keväällä 2010 takaisin Suomi-sarjaan. Kivioja teki karsintasarjan 7 ottelussa tehot 2+7=9, joilla hän oli RoKin kolmanneksi paras pistemies Jaakko Järvitalon kanssa sekä joukkueen sisäisen syöttöpörssin voittaja Järvitalon ja Ville Vimparin kanssa.

Toukokuussa 2010 Kivioja teki vuoden mittaisen sopimuksen Jokipoikien kanssa. Hän oli 14 osumallaan joukkueen kolmanneksi paras maalintekijä.

Kaudeksi 2011–2012 Kivioja palasi takaisin pelaamaan Iisalmen Peli-Karhujen riveihin. Hän voitti Iisalmen Sanomien -pistekisan 16 IS-pisteellä.

## Tilastot

## Lähteet
*
*
*
*

### Viitteet
Paavo Rautkallio

**Paavo Eelis Rautkallio** (v:een 1948 **Kallio**; 2. elokuuta 1918 Hankasalmi – 12. maaliskuuta 2001 Espoo) oli suomalainen varatuomari, kihlakunnanneuvos ja poliisineuvos. Hän toimi kokoomuksen kansanedustajana vuosina 1962–1966. Sotilasarvoltaan hän oli kapteeni. Hänen poikansa Hannu Rautkallio on historiantutkija ja kirjailija.

Jatkosodan aikana Rautkallio toimi Itä-Karjalan miehityshallinnon Petroskoin keskitysleirin numero viisi komendanttina. Jatkosodan päätyttyä Liittoutuneiden valvontakomission eli Andrei Ždanovin käskystä Rautkallio ja 60 muun epäiltyä sotarikollista vangittiin. Hän oli vangittuna 2,5 vuotta syyskuusta 1944 helmikuuhun 1947 ja suoritti sinä aikana ylemmän oikeustutkinnon ja sai varatuomarin arvon 1949.. Vuodesta 1950 Rautkallio toimi ensin Halikon, sitten Rauman ja sitten Forssan piirien nimismiehenä ja 1974–1981 poliisiopiston johtajana.

## Lähteet

## Kirjallisuutta
*
Opernturm

**Opernturm** on  vuonna 2010 valmistunut 42-kerroksinen ja 170 metriä korkea pilvenpiirtäjä, joka sijaitsee Frankfurt am Mainissa, Saksassa. 

Opernturm on yksi Bankenviertel -yrityspuiston neljästä rakennuksesta. Rakentamisesta vastaavana yrityksenä toimii UBS.

## Lähteet

## Aiheesta muualla
Rafael Pihlaja

**John Rafael Pihlaja** (28. heinäkuuta 1893 Turku – 8. marraskuuta 1951 Helsinki) oli suomalainen näyttelijä.

Pihlaja näytteli useissa teattereissa. Turun Suomalaisessa Teatterissa hän toimi myös apulaisjohtajana ja näyttämöjärjestäjänä 1918–1923, Oulun Näyttämön johtajana 1924–1926, johtajana Kotkan Näyttämöllä 1926–1928 ja johtajan apulaisena Kansan Näyttämöllä 1929–1931. Suomen Kansallisteatterin näyttämöpäällikkö hän oli 1931–1951.

Pihlaja esiintyi noin kahdessakymmenessä elokuvassa 1930-luvulta kuolemaansa saakka. 

Hän oli naimisissa näyttelijä Katri Pihlajan ja oopperalaulaja Elli Pihlajan kanssa. Hänen kolmas vaimonsa oli lampunvarjostimia suunnitellut ja rakentanut Irene Pihlaja (o.s. Lahdelma). Rafael ja Irene Pihlajan tytär Reija Haavisto on näytellyt yli 20 vuotta eri harrastelijateattereissa. Rafael Pihlajan muita lapsia olivat Marja Pihlaja (1921–1994), Jussi Pihlaja sekä näyttelijä Matti Pihlaja. Rafael Pihlaja kuoli 58-vuotiaana vuonna 1951.

Rafael Pihlaja harrasti öljyväri- ja akvarellimaalausta, pääaiheinaan rantamaisemat ja rakennukset. Myös arkkitehtuuri kiinnosti häntä ja hänen jäämistöissään on lukuisia rakennussuunnitelman omaisia akvarelleja. Pihlajalta on perintönä myös kirjakokoelma, kotimaista ja ulkomaista proosaa, taidekirjallisuutta ym.

## Lähteet
Van Wertin piirikunta

**Van Wertin piirikunta** () on Ohion osavaltiossa Yhdysvalloissa sijaitseva piirikunta, joka on nimetty Amerikan vallankumoukseen osallistuneen Isaac Van Wertin mukaan.

## Maantiede
Van Wertin naapuripiirikuntia ovat Paulding pohjoisessa, Putnam koillisessa, Allen idässä, Auglaize kaakossa, Mercer etelässä ja Indianan puolella Adamsin sekä Allenin piirikunnat.

### Kaupungit ja kylät
*Delphos
*Van Wert (pääkaupunki)
*Convoy
*Elgin

## Väestö
Piirikunnassa oli vuoden 2010 väestönlaskennassa 43&nbsp;520 ihmistä. Etniset ryhmät jakautuivat valkoisiin (96,6&nbsp;%), mustiin (0,9&nbsp;%), alkuperäisamerikkalaisiin (0,1&nbsp;%) ja aasialaisiin (0,2&nbsp;%). Piirikunnan asukkaiden ikäjakauma oli vuonna 2000 seuraava: Alle viisivuotiaita oli 6,4&nbsp;%, 5–17-vuotiaita 17,9&nbsp;%, 18–24-vuotiaita 8,4&nbsp;%, 25–44-vuotiaita 24,5&nbsp;%, 45–64-vuotiaita 27,5&nbsp;% ja yli 65-vuotiaita 15,3&nbsp;%.

Köyhyysrajan alapuolella eli 8,6&nbsp;% asukkaista.

## Lähteet
Remojärvi

**Remojärvi** on kylä Juvan kunnassa. Kylä sijaitsee Juvan lounaisosassa Valtatie 5:n varrella, Mikkelin ja Juvan rajalla. 

## Remojärven kappeli

Remojärvellä oli roomalaiskatolinen kappeli 1400–1500-luvulta. Kappelin raunioilla on suoritettu kaivauksia, joilta on löytynyt muun muassa rautasolkia. Juvan kreikkalaiskatolisen pogostan  (tai useampi) viimeistään 1200-luvulta on arveltu sijainneen samoilla paikoilla kaivauskissa löydettyjen kalmistojen ja luunaäytteiden perusteella. Perimätieto ja venäläiset lähteet kertovat, että jo ennen 1000-lukua oli Etelä-Savossa kolme pogostaa (idän kirkon seurakuntaa). Näiden keskelle 1300-luvun puolivälissä, kirkkokuntien suuren skisman aikaan, on perustettu katolinen seurakunta. Koko Savossa on käyty laajoja kirkkojen mobilisoimia taisteluita sieluista, verotusalueista ja seurakuntien paikoista. Vatikaanista on löytynyt käskykirjeitä Hampurin ja Sigtunan piispoille järjestää ristiretkiä "pakanasuomeen". Nämä ajoittuvat samoihin valloituksiin kuin muun muassa Virossa, Preussissa ja Latviassa.  

## Lähteet
André Flahaut

**André Flahaut** (s. 18. elokuuta 1955 Walhain) on belgialainen sosialistipuolueen poliitikko. Hän toimi maansa julkisten töiden ministerinä vuosina 1995–1999 ja sitten puolustusministerinä 1999–2007. Hän on istunut parlamentin jäsenenä vuodesta 1994 ja toiminut vuodesta 2010 sen puhemiehenä.
Tosa

**Tosa** voi tarkoittaa seuraavia:

## Paikat
*Tosa, Japanin kaupunki Kōchin prefektuurissa
*Tosa, Japanin maaseutukaupunki Kōchin prefektuurin Tosan piirikunnassa
*Tosan piirikunta, Japanin piirikunta Kōchin prefektuurissa
*Tosan provinssi, Japanin historiallinen provinssi
*Tosan daimiokunta, Japanin historiallinen daimiokunta

## Henkilöt
*Tosa Mitsunobu, japanilainen taiteilija
*Tosa Mitsuoki (1617–1691), japanilainen taidemaalari
*Reiko Tosa (s. 1976), japanilainen kestävyysjuoksija

## Muuta
*Tosa, japanilainen koirarotu
*Tosa-luokka, keisarillisen Japanin laivaston suunniteltu taistelulaivaluokka
**[[Tosa (1921)|Tosa]]*, keisarillisen Japanin laivaston taistelulaiva
Arriving Somewhere...

__NOTOC__
**Arriving Somewhere...** on brittiläisen progressiivista rockia soittavan Porcupine Treen ensimmäinen live-DVD. Ykkös-DVD käsittää yhtyeen esiintymisen Chicagon Park Westissä 11. ja 12. lokakuuta 2005. Kakkos-DVD sisältää bonusmateriaalia. 

DVD debytoi Suomen virallisen listan neljännellä sijalla.

## Kappaleet
#Revenant – 3:04
#Open Car – 4:46
#Blackest Eyes – 4:41
#Lazarus – 4:06
#Hatesong – 9:14
#Don't Hate Me – 8:38
#Mother and Child Divided – 5:11
#Buying New Soul – 7:17
#So-Called Friend – 4:55
#Arriving Somewhere but Not Here – 12:57
#Heartattack in a Layby – 4:07
#The Start of Something Beautiful – 7:19
#Halo – 6:42
#The Sound of Muzak – 5:14
#Even Less – 6:54
#Trains – 7:18
#End Credits (Mother and Child Divided remix) – 2:05

### Bonus-DVD
#Futile Rockpalast-lähetyksestä – 6:09
#Radioactive Toy Rockpalast-lähetyksestä – 5:59
#Lazarus – promovideo (ohjaus Lasse Hoile)
#The Start of Something Beautiful – video (ohjaus Przemyslaw Vshebor ja Lasse Hoile)
#Halo – video(ohjaus Lasse Hoile)
#Mother and Child Divided – video (ohjaus Lasse Hoile)
#Cymbal Song (Gavin Harrison, stereona ja 5.1-äänillä)
#Valokuvagalleria (taustalla Richard Barbierin ja Steven Wilsonin ambient-musiikkia)

## Kokoonpano
* Steven Wilson – kitara, laulu
* Richard Barbieri – koskettimet
* Colin Edwin – bassokitara
* Gavin Harrison – rummut
* John Wesley – kitara, taustalaulu

## Arvostelut
* Record Collector: 

## Lähteet

## Aiheesta muualla
* ''Arriving Somewhere...'' discogs.com -sivustolla